b'\n_START_ARTICLE_\n2. divisjon (Norge)\n_START_SECTION_\nKrigsoppsett (KOP)\n_START_PARAGRAPH_\nVed mobilisering skulle divisjonen sette opp en feltbrigade, (Brig 2)  og v\xc3\xa6re en del av \xc3\x98stlandet kommandodistrikt. Distriktet var direkte underlagt H\xc3\xa6rens overkommando (HOK).\n_START_SECTION_\nN\xc3\xb8ytralitetsvakten 1939-1940\n_START_PARAGRAPH_\nI mars 1940 hadde Vestoppland infanteriregiment nr. 6 (IR 6) avgitt to landevernskompanier til forsvar av landsiden til marinens hovedbase p\xc3\xa5 Karljohansvern i Horten. Landevernkompani nr. 3 (Lvkp 3) ble tatt til fange 9. april i Horten, men ble satt fri og sendt til H\xc3\xb8nefoss. Den 11. april kom kompaniet til N\xc3\xb8kleby der kompaniet leverte inn sine effekter og ble dimmitert._NEWLINE_\xc3\x98stoppland infanteriregiment nr. 5 (IR 5) hadde satt opp bataljon nr. 2 (II/IR 5) p\xc3\xa5 Lillehammer den 27. mars 1940. Bataljonen l\xc3\xa5 p\xc3\xa5 Trandum fra 30. mars til 9. april 1940 og deltok i kampene p\xc3\xa5 Romerike.\n_START_SECTION_\nMobiliseringoppsettingen\n_START_PARAGRAPH_\nDen 9. april om klokken 6 om morgenen fikk divisjonen mobiliseringsordre om oppsetting av 2. feltbrigade. F\xc3\xb8rste mobiliseringsdag skulle v\xc3\xa6re 11. april.\n_START_SECTION_\nKampgrupper\n_START_PARAGRAPH_\nI l\xc3\xb8pet av 10. til 12. april dannet det seg fire kampgrupper av de styrkene 2. divisjon skulle mobilisere. Inn i disse avdelingene gikk ogs\xc3\xa5 Garden og h\xc3\xa6rens skoler. Tre pionerkompanier av Ingeni\xc3\xb8rregimentet ble tildelt Gruppen Mork. De to sambanskompaniene ble tildelt Gruppen Mork og Gruppen Hiort. _NEWLINE_Ogs\xc3\xa5 skolene ble tildelt gruppene.\n_START_SECTION_\nFeltartilleriregiment nr. 2 (AR 2)\n_START_PARAGRAPH_\nRegimentets skulle ved mobilisering oppsettes p\xc3\xa5 Gardermoen. Batteriene var oppsatt med hestetrukne feltkanoner av typen 7,5 cm feltkanon M 1901.\n_START_SECTION_\nGarden\n_START_PARAGRAPH_\nGardens 4 kompanier var oppsatt med 3 kompanier i Oslo og ett p\xc3\xa5 Terningmoen.\n_START_SECTION_\nOppsetninger utenfor feltbataljonene\n_START_PARAGRAPH_\nDet ble satt opp skil\xc3\xb8perkompanier med frivillige som vesentlig kom fra Oslo gjennom Nordmarka. Kompaniene ble satt opp p\xc3\xa5 Brandbu av Infanteriregiment nr. 6 (IR 6)._NEWLINE_Sten Abels kompani som 11. kompani (Kp 11/IR 6)_NEWLINE_Philip Hansteens kompani som 12. kompani (Kp 12/IR 6)_NEWLINE_S\xc3\xb8rkedalen kompani som 13. kompani (Kp 13/IR 6)\n_START_SECTION_\nKapitulasjon\n_START_PARAGRAPH_\nDivisjonen kapitulerte p\xc3\xa5 Rindal 3.mai 1940. Divisjonen var forlagt i Vistdal etter \xc3\xa5 ha trukket seg ut av kampene i Romsdal dagene f\xc3\xb8r.'